CELEX: 62018CN0342
Language: mt
Date: 2018-05-24 00:00:00
Title: Kawża C-342/18 P: Appell ippreżentat fl-24 ta’ Mejju 2018 minn Polskie Górnictwo Naftowe i Gazownictwo mid-digriet mogħti mill-Qorti Ġenerali (L-Ewwel Awla) fil-15 ta’ Marzu 2018 fil-Kawża T-130/17, Polskie Górnictwo Naftowe i Gazownictwo vs Il-Kummissjoni

201807200192012932018/C 276/333422018CJC27620180806MT01MTINFO_JUDICIAL20180524242521Kawża C-342/18 P: Appell ippreżentat fl-24 ta’ Mejju 2018 minn Polskie Górnictwo Naftowe i Gazownictwo mid-digriet mogħti mill-Qorti Ġenerali (L-Ewwel Awla) fil-15 ta’ Marzu 2018 fil-Kawża T-130/17, Polskie Górnictwo Naftowe i Gazownictwo vs Il-Kummissjoni
 ---documentbreak--- C2762018MT2410120180524MT0033241252Appell ippreżentat fl-24 ta’ Mejju 2018 minn Polskie Górnictwo Naftowe i Gazownictwo mid-digriet mogħti mill-Qorti Ġenerali (L-Ewwel Awla) fil-15 ta’ Marzu 2018 fil-Kawża T-130/17, Polskie Górnictwo Naftowe i Gazownictwo vs Il-Kummissjoni
   (Kawża C-342/18 P)2018/C 276/33Lingwa tal-kawża: il-Pollakk
      Partijiet
   
   
      Appellanti: Polskie Górnictwo Naftowe i Gazownictwo S.A. (rappreżentant: M. Jeżewski, adwokat)
   
      Parti oħra fil-proċedura: Il-Kummissjoni Ewropea
   
      Talbiet
   
   L-appellanti titlob li l-Qorti tal-Ġustizzja jogħġobha:
   
            —
         
         
            tannulla d-digriet appellat, mogħti mill-Qorti Ġenerali fil-15 ta’ Marzu 2018 u li jikkwalifika bħala inammissibbli r-rikors ippreżentat minn Polskie Górnictwo Naftowe i Gazownictwo S.A. fil-Kawża T-130/17;
         
      
            —
         
         
            tiddeċiedi dwar l-ammissibbiltà u tiddikjara ammissibbli r-rikors għal annullament ippreżentat mir-rikorenti fil-kuntest tal-Kawża T-130/17, fuq il-bażi tal-Artikolu 263 TFUE, fir-rigward tad-Deċiżjoni tal-Kummissjoni C(2016) 6950 finali tat-28 ta’ Ottubru 2016 li temenda l-kundizzjonijiet tal-eżenzjoni mill-obbligu li jiġu applikati ċerti rekwiżiti tad-dritt tal-Unjoni għall-pipeline tal-gass OPAL, mogħtija skont id-Direttiva 2003/55/KE (
                  1
               ), għar-regoli dwar l-aċċess ta’ terzi u l-leġiżlazzjoni tariffarja;
         
      
            —
         
         
            tibgħat il-kawża lura quddiem il-Qorti Ġenerali sabiex isir eżami tar-rikors fil-mertu.
         
      
      Aggravji u argumenti prinċipali
   
   
            1)
         
         
            Il-Qorti Ġenerali interpretat b’mod żbaljat l-Artikolu 263 TFUE, meta qieset li l-appellanti ma kinitx direttament affettwata mid-deċiżjoni kkontestata.
            Fil-kuntest ta’ dan l-aggravju, l-appellanti tindika li l-Qorti Ġenerali wettqet żball ta’ evalwazzjoni meta kkonstatat li l-appellanti ma kinitx direttament affettwata mid-deċiżjoni kkontestata. Dan l-approċċ adottat mill-Qorti Ġenerali ma huwiex konformi mal-ġurisprudenza prevalenti ta’ dak iż-żmien, li tipprevedi effett dirett tad-deċiżjonijiet tal-Kummissjoni fuq l-operaturi, għajr l-awtoritajiet nazzjonali regolatorji, li huma d-destinatarji tal-imsemmija deċiżjonijiet. B’mod partikolari, l-appellanti tosserva li l-awtorità regolatorja Ġermaniża xtaqet manifestament tadotta deroga regolatorja.
         
      
            2)
         
         
            Il-Qorti Ġenerali interpretat b’mod żbaljat l-Artikolu 263 TFUE, meta qieset li l-appellanti ma kinitx individualment affettwata mid-deċiżjoni kkontestata.
            Fil-kuntest ta’ dan l-aggravju, l-appellanti ssostni li s-sitwazzjoni tagħha tippermetti li hija tiġi individwalizzata, fis-sens tal-ġurisprudenza fil-qasam tal-ammissibbiltà ta’ rikors. Minħabba l-pożizzjoni tagħha fis-suq, l-appellanti hija individwalment affettwata mid-deċiżjoni kkontestata. Din id-deċiżjoni għandha wkoll impatt fuq l-appellanti minħabba l-istat ta’ proprjetà fi ħdan il-pipeline tal-gass Yamal, kompetitur tal-pipeline tal-gass OPAL (li jikkostitwixxi l-estensjoni tal-pipeline tal-gass Nord Stream), kif ukoll minħabba s-sitwazzjoni tal-appellanti, bħala operatriċi li hija obbligata tiggarantixxi s-sigurtà tal-provvista tal-gass.
         
      
            3)
         
         
            Il-Qorti Ġenerali interpretat b’mod żbaljat ir-raba’ paragrafu (in fine) tal-Artikolu 263 TFUE, meta qieset li d-deċiżjoni kkontestata ma kinitx att regolatorju.
            Fil-kuntest ta’ dan l-aggravju, l-appellanti ssostni li d-deċiżjoni kkontestata tikkostitwixxi att regolatorju u li l-evalwazzjoni tal-Qorti Ġenerali hija żbaljata f’dan ir-rigward.
         
      (
         1
      )	Direttiva 2003/55/KE tal-Parlament Ewropew u tal-Kunsill tas-26 ta’ Ġunju 2003 rigward regoli komuni għas-suq intern fil-gass naturali u li tħassar id-Direttiva 98/30/KE (ĠU Edizzjoni Speċjali bil-Malti, Kapitolu 12, Vol. 2, p. 230).